बिजली न मिलने से नाराज किसान गुरुवार को सब स्टेशन पर जमा हो गए और हंगामा किया। किसानों के भय से सब स्टेशन पर तैनात विद्युत कर्मी एक कमरे में बंद हो गये। लगभग एक घंटे तक किसान सब स्टेशन के बाहर हंगामा करते रहे। किसानों का कहना था कि ताजपुर फीडर से जुड़े गांवों में पिछले 15 दिनों से 24 घंटे में मात्र एक से दो घंटे तक ही बिजली की आपूर्ति की जा रही है। कर्मचारियों के छिप जाने तथा किसी अधिकारी न होने के कारण परेशान होकर किसान लौट गये। हंगामा करने बाले किसानों में बूजेश, कल्लू, आलोक, भूपेंद्र, राजू, अनूप, प्रमोद, मलिखान, विजय, क्रांति, पवन आदि शामिल थे।